Isabel Raad røk ut av «Skal vi danse»: – Har ikke vært på nivå med de andre
I åtte uker har kjendisene prøvd å overbevise både seerne og dommerne på danseparketten. Lørdag var det klart for den åttende runden av programmet, men denne gangen bød kvelden på «kjendisenes valg» med showdans. Så du? «Stjernekamp» vant lørdagskvelden Deltagerne ble også utfordret i gruppedans, hvor jentene og guttene måtte konkurrere mot hverandre. Dommerne var delt på hvem de ønsket å se videre. To av dommerne ønsket å se Raad videre, mens to ønsket å se Strand videre. Men det var seerne som bestemte danseduellen, og det var til slutt bloggeren som måtte legge danseskoene på hyllen. – Helt ærlig, så hadde jeg aldri trodd jeg skulle komme så langt. Alle er så sykt flinke. Jeg har sett at jeg ikke har vært på nivå med de andre, så det var helt rett at jeg røk ut i kveld, sier Raad etter resultatet.Lørdag kveld var det guttene som leverte best på parketten i pardans. Både Victor Sotberg, Aleksander Hetland og Christian Strand kom øverst på dommerlisten, mens Jørgine Vasstrand, Isabel Raad og Emilie Nereng lå nederst. Har du sett? Isabel Raad svarer på romanseryktene Både Victor Sotberg og Aleksander Hetland har fått belønning for hard trening gjennom de siste ukene. Med en hyllest til sin dansepartner, Rikke Lund, leverte «YouTube»-profilen en dans som høstet masse skryt fra dommerne. – Du er et «Broadway»-stykke, sa dommer Merete Lingjærde til Sotberg. Aleksander Hetland viste imidlertid at svømming ikke er det eneste han kan. – Det er ikke mulig at du er på dette nivået. Det irriterer meg litt. Du er jo en svømmer, sa dommer Trine Dehli Cleve. Sjalu Jørgine: – Hadde aldri latt Morten være med i «Skal vi danse» Begge kjendisene leverte derfor, som de har gjort de siste tre ukene, en dans som nådde helt til toppscore.Dommerlisten fikk en dramatisk forandring da deltagere ble utfordret i gruppedans, hvor jentene og guttene måtte konkurrere mot hverandre. Guttene, som hadde kalt seg «Starboys», skuffet dommerne stort på parketten. – Det ser ut som dere har slengt sammen dette på et nachspiel, sa dommer Merete Lingjærde om dansen. Sammenlagt fikk guttene 24 poeng for gruppedansen, som er den dårligste poengsummen noen av guttene har fått gjennom sesongen. Jentegruppen på sin side, knuste guttene med hele 37 poeng. Emilie Nereng: – Jeg fikk virkelig oppleve hvor slemme folk kunne være Resultatet endte med at dommerlisten ble snudd på hodet, hvor alle jentene klatret seg opp på dommerlisten, mens guttene lå nederst. – Dere knuste de andre, sa dommer Egor Filipenko.Forrige uke måtte Sandra Borch og Isabel Raad møtes til en heftig danseduell etter at seerstemmer og dommerpoeng var talt opp. Det var til slutt Senterparti-politikeren som måtte takke for seg denne høsten. Fikk du med deg? Spent Aleksander fikk Nadya som dansepartner Etter hvert som ukene har gått, har flere av deltagerne lagt danseskoene på hyllen, og etter denne runden er det er bare fire runder igjen av konkurransen. Lørdag ble seks deltagere om til fem. Fra før av er både Per Sandberg (59), Bahareh Letnes (29), Adrian Sellevoll (21) og Jan Tore Kjær (50), Trine Haltvik (54) og Sandra Borch (31) ute av dansen. Her er hva kjendisene danset i lørdagens «Skal vi danse»: Emilie Nereng og Santino Mirenna skal danse til «Don't Kill My Vibe» av Sigrid Isabel Raad og Benjamin Jayakoddy skal danse til «Crazy In Love» av Beyoncé Aleksander Hetland og Nadya Khamitskaya skal danse til «Unsteady» av X Ambassadors Victor Sotberg og Rikke Lund skal danse til «Du ga mæ viljestyrke» av Kristian Kristensen Jørgine Vasstrand og Jørgen Nilsen skal danse til «This Is Me» fra The Greatest Showman Christian Strand og Marianne Sandaker skal danse til «I Want You Back» av Jackson 5
Med nerver i høyspenn klarte ikke Isabel Raad og Christian Strand å holde helt tritt i trinnene, men det var til slutt bloggeren som måtte forlate konkurransen.